കഞ്ചാവ് കച്ചവടത്തെ കുറിച്ച് പൊലീസിനു വിവരം നല്കിയ രാഷ്ട്രീയ നേതാവിനെ മകന്റെ മുന്നിലിട്ട് വെട്ടിക്കൊലപ്പെടുത്തി ചെന്നൈ: വെല്ലൂരില് കഞ്ചാവ് കച്ചവടത്തെ കുറിച്ച് പൊലീസിനു വിവരം നല്കിയ രാഷ്ട്രീയ നേതാവിനെ മകന്റെ മുന്നിലിട്ട് വെട്ടിക്കൊലപ്പെടുത്തി. തമിഴ്നാട്ടിലെ പ്രമുഖ പാര്ട്ടിയായ മനിതനേയ ജനനായക പാര്ട്ടിയുടെ തിരുപ്പത്തൂര് ജില്ലാ ഭാരവാഹി വെല്ലൂര് വാണിയമ്ബാടിയിലെ വസീം അക്രം ആണ് കൊല്ലപ്പെട്ടത്. മകനുമൊത്തു പള്ളിയില് പോയി തിരികെ വരികയായിരുന്നു വസീം അക്രം, വീടിനു സമീപമെത്തിയപ്പോള് കാറിലെത്തിയ നാലംഗ സംഘം വസീമിനെയും മകനെയും ആക്രമിച്ചു. വടിവാളുമായി അക്രമികള് ചാടിയിറങ്ങുന്നതു കണ്ട വസീം ഓടി രക്ഷപ്പെടാന് ശ്രമിച്ചെങ്കിലും അക്രമികള് വെട്ടിവീഴ്ത്തി. സാരമായി പരുക്കേറ്റ വസീം സംഭവ സ്ഥലത്തു വച്ചു തന്നെ മരിച്ചു. വിവരമറിഞ്ഞു സ്ഥലത്തെത്തിയ പൊലീസ് മൃതദേഹം വെല്ലൂര് സര്ക്കാര് ആശുപത്രിയിലേക്കു മാറ്റി. അക്രമികളില് രണ്ടുപേരെ പിന്നീട് കാഞ്ചിപുരം പാലുച്ചെട്ടി സത്രം ടോള് ഗേറ്റില് വച്ച് പൊലീസ് പിടികൂടി.അതേ സമയം വസീമിന്റെ മരണവിവരം പുറത്തായതോടെ വാണിയമ്ബാടിയില് സംഘര്ഷാവസ്ഥയുണ്ടായി. പാര്ട്ടി പ്രവര്ത്തകര് റോഡ് ഉപരോധിച്ചു. ലോകം മുഴുവന് കോവിഡ് ഭീഷണിയില് കഴിയുന്ന ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ടൈംസ്കേരള അഭ്യര്ത്ഥിക്കുന്നു. ഇതൊരു യുദ്ധമാണെന്നും വിജയം മാത്രമാണ് നമ്മുടെ ലക്ഷ്യമെന്നതും മറക്കാതിരിക്കുക,